smcproject/ml-wiki-sentences huggingface dataset:
ഗ്രീക്കു പാഠങ്ങളിലൊന്നിൽ അദ്ദേഹത്തിനു 127 വയസ്സും മറ്റൊന്നിൽ 117 വയസ്സും ലത്തീൻ പാഠങ്ങളിലൊന്നിൽ 102 വയസ്സും മറ്റൊന്നിൽ 112 വയസ്സുമാണ്.
അവലംബം ↑ Anglicans online, Articles of Religion ↑ "A late Jewish work, never received into the Jewish canon...."
തോബിത്തിന്റെ പുസ്തകത്തെക്കുറിച്ചു, യഹൂദവിജ്ഞാനകോശത്തിലുള്ള ലേഖനം 1 2 3 Tobit, The Book of, Oxford Companion to the Bible(പുറങ്ങൾ 745-47) ↑ തോബിയാസിന്റെ പുസ്തകം, കത്തോലിക്കാവിജ്ഞാനകോശത്തിലെ ലേഖനം ↑ തോബിത്തിന്റെ പുസ്തകം 5:16, 11:4
തോപ്രാംകുടി ഇംഗ്ലീഷ് വിലാസം https://ml.wikipedia.org/wiki/Thopramkudy
ഇടുക്കി ജില്ലയിലെ പ്രകൃതിസൗന്ദര്യത്താൽ അനുഹ്രഹിക്കപ്പെട്ട ഒരു കാർഷിക മേഖലയും,ഇടുക്കിയിലെ ഒരു ചെറു പട്ടണവും, സുഗന്ദവ്യഞ്ജനങ്ങളുടെ ഒരു പ്രധാന വിപണി കൂടി ആണ് തോപ്രാംകുടി' .
കൃഷിയാണ് ഇവിടത്തെ ജനങ്ങളുടെ പ്രധാന തൊഴിൽ.
ഏലം , കുരുമുളക്‌ ,ജാതി,തേയില, കാപ്പി , ഗ്രാമ്പു എന്നിവ ഇവിടെ കൃഷിചെയ്യുന്നു.
ഇവിടെ വിളയുന്നവ കർഷകചന്തകളിലൂടെ കർഷർ തന്നെ വിറ്റഴിക്കുന്നു.
കേരളത്തിൻറെ ദൈനംദിന പച്ചക്കറി സുഗന്ധവ്യന്ജന ആവശ്യങ്ങളിൽ തോപ്രാംകുടിയും ഈ നാട്ടിലെ കർഷകരും അവരുടേതായ സ്ഥാനം വഹിക്കുന്നു.
കുറച്ചു കാലങ്ങൾ ആയി മലയാള സിനിമക്കാരുടെ ഇഷ്ട ലൊക്കേഷൻ കൂടി ആണ് ഈ പ്രേദേശം.
പ്രധാന ആരാധനാലയങ്ങൾ വി.മരിയഗോരൊതി പള്ളി സെന്റ്.
ജോസഫ് ചർച്ച് (മുത്തപ്പൻപള്ളി) ശ്രീ ധർമശാസ്താ ക്ഷേത്രം ശ്രീ മഹാദേവ ക്ഷേത്രം
തോബ ജനത ഇംഗ്ലീഷ് വിലാസം https://ml.wikipedia.org/wiki/Toba_people
അർജന്റീനയിലെ ഏറ്റവും വലിയ തദ്ദേശീയ സമൂഹങ്ങളിലൊന്നാണ് ഖ്വോം ജനത എന്നുകൂടി അറിയപ്പെടുന്ന തോബ ജനത .
ഇന്നത്തെ മദ്ധ്യ ചാക്കോയിലെ പാമ്പാസ് എന്നറിയപ്പെടുന്ന പ്രദേശത്ത് ചരിത്രപരമായി ഈ ജനത അധിവസിച്ചിരുന്നു.
പതിനാറാം നൂറ്റാണ്ടിൽ, ഇന്നത്തെ വടക്കൻ അർജന്റീനയുടെ വലിയൊരു ഭാഗത്തായി ഖ്വോം ജനത അധിവസിച്ചിരുന്നു.
നിലവിലെ പ്രവിശ്യകളായ സാൾട്ട , ചാക്കോ, സാന്റിയാഗോ ഡെൽ എസ്റ്റെറോ, ഫോർമോസ, ബൊളീവിയയിലെ തരിജ വകുപ്പിന്റെ തെക്കുകിഴക്ക് ഗ്രാൻ ചാക്കോ പ്രവിശ്യ (ഇവിടെ ഇരുപതാം നൂറ്റാണ്ട് മുതൽ ഖ്വോം ജനത താമസിക്കുന്നു) എന്നിവിടങ്ങൾ ഈ ജനതയുടെ അധിവാസമേഖലകളിൽ ഉൾപ്പെട്ടിരുന്നു.
നിലവിൽ, പല തോബകളും തങ്ങളുടെ ഗ്രാമീണ പൂർവ്വിക പ്രദേശങ്ങളിലെ പീഡനങ്ങളെത്തുടർന്ന്, സാൻ റാമൻ ഡി ലാ ന്യൂവ ഒറാൻ, സാൾട്ട, ടാർട്ടാഗൽ, റെസിസ്റ്റൻസിയ, ചരത, ഫോർമോസ, റൊസാരിയോ, സാന്താ ഫെ, ഗ്രേറ്റർ ബ്യൂണസ് അയേഴ്സ് എന്നിവിടങ്ങളുടെ പ്രാന്തങ്ങളിൽ താമസിക്കുന്നു.
130,000 ത്തോളം ആളുകൾ നിലവിൽ സ്വയം തോബ അല്ലെങ്കിൽ ക്വോം വംശജരാണെന്ന് സ്വയം തിരിച്ചറിയുന്നു.
അർജന്റീനയിൽ താമസിക്കുന്ന 120,000-ത്തിലധികംവരുന്ന ക്വോം സമൂഹം രാജ്യത്തെ ഏറ്റവും വലിയ തദ്ദേശീയ സമൂഹങ്ങളിലൊന്നായി തിരിച്ചറിയപ്പെട്ടിരിക്കുന്നു.
തെക്കേ അമേരിക്കയിലെ മിക്ക തദ്ദേശീയ ഗ്രൂപ്പുകളേയും പോലെ, സ്പെയിൻകാരുടെ വരവിനെത്തുടർന്ന് ഖ്വോമുകൾക്കും ഏറ്റുമുട്ടലുകളുടേയും യുദ്ധങ്ങളുടേയും ഒരു നീണ്ട ചരിത്രമുണ്ട്.
കുതിരസവാരി പോലുള്ള യൂറോപ്യൻ സമൂഹത്തിന്റെ ചില സ്വഭാവവിശേഷതകൾ ക്വോമുകൾ തങ്ങളുടെ സംസ്കാരത്തിലും ഉൾപ്പെടുത്തിയിരുന്നെങ്കിലും രൂക്ഷമായ സംഘട്ടനങ്ങൾ അക്കാലത്ത് സർവ്വസാധാരണമായിരുന്നു.
തോബാ ജനത, പ്രത്യേകിച്ചും, ക്രിസ്തുമതത്തിന്റെ ആശയങ്ങളെയും ജെസ്യൂട്ട് റിഡക്ഷനുകളിലെ ജീവിതകാലത്ത് ക്വോമുകളുടെമേൽ അടിച്ചേൽപ്പിക്കപ്പെട്ട നിർബന്ധിത തൊഴിൽ സമ്പ്രദായങ്ങളെയും പല്ലും നഖവുമുപയോഗിച്ച് എതിർത്തിരുന്നു.
ചില സന്ദർഭങ്ങളിൽ, തോബ ജനതയെ സ്പാനിഷ് സമൂഹത്തിലേക്ക് ലയിപ്പിക്കാനുള്ള ശ്രമങ്ങൾ ബലപ്രയോഗത്തിലൂടെ നടപ്പാക്കപ്പെടുകയും തദ്ദേശീയ സംഘത്തിൽ നിന്ന് പ്രതിരോധം നേരിട്ടതോടെ നാപാൽപി കൂട്ടക്കൊല പോലുള്ള കൂട്ടക്കൊലകൾക്ക് കാരണമായിത്തീരുകയും ചെയ്തു.
സമൂഹത്തിൽ നിന്നുള്ള പിന്തുണയുടെ അസമത്വവും കാരണമായി സമീപകാല ചരിത്രത്തിൽ, ദാരിദ്ര്യം , പോഷകാഹാരക്കുറവ്, വിവേചനം, ക്ഷയം തുടങ്ങിയ പ്രശ്നങ്ങളുമായി ക്വോം ജനത പോരാട്ടം നടത്തുന്നു.
പരമ്പരാഗതമായി തോബ ജനത അവകാശപ്പെടുന്ന സ്ഥലങ്ങളിൽ ഒരു സർവകലാശാല സ്ഥാപിക്കുമെന്നുള്ള സർക്കാരിന്റെ പ്രഖ്യാപനത്തോടെ 2010 ൽ, ഫോർമോസ പ്രവിശ്യയിൽ ഭൂമിയുടെ അവകാശങ്ങൾക്കായുള്ള ചരിത്രപരമായ ഒരു പ്രതിഷേധം ഈ ജനത വികസിപ്പിച്ചെടുത്തു.
ദേശീയ റൂട്ട് 86 ലെ തോബകളുടെ റോഡ് ഉപരോധം അക്രമ പ്രവർത്തനങ്ങളിലേയ്ക്കു നീങ്ങുകയും ഒരു തോബ വംശജന്റേയും ഒരു പോലീസ് ഉദ്യോഗസ്ഥന്റെയും മരണത്തിനും കാരണമായതോടെ ഈ പ്രതിഷേധം വിവാദത്തിനും  ദേശീയശ്രദ്ധ പിടിച്ചുപറ്റുന്നതിനും കാരണമായി.
ഖ്വോം ചീഫ് ഫെലിക്സ് ഡിയാസിന്റെ നേതൃത്വത്തിൽ, ഖ്വോം സമൂഹം, മറ്റ് തദ്ദേശീയ വംശജരുമായിച്ചേർന്ന്, ക്വോപിവിനി എന്ന സംഘടന ആരംഭിക്കുകയും പ്രതിഷേധം തുടരുന്നതിനും കൂടുതൽ തദ്ദേശീയരുടെ അവകാശങ്ങൾക്ക് അംഗീകാരം നേടുന്നതിനുമായി ബ്യൂണസ് അയേഴ്സ് നഗരത്തിന് നടുവിൽ ഒരു പാളയം പണിതുയർത്തുകയും ചെയ്തു.
അതേസമയംതന്നെ പ്രതിഷേധക്കാർക്ക് ഗുസ്താവോ കോർഡെറയെപ്പോലുള്ള പ്രശസ്ത കലാകാരന്മാരിൽ നിന്നും ആംനസ്റ്റി ഇന്റർനാഷണൽ, ഇന്റർ-അമേരിക്കൻ കമ്മീഷൻ ഓൺ ഹ്യൂമൻ റൈറ്റ്സ് തുടങ്ങിയ രാജ്യങ്ങളിൽ നിന്നും പിന്തുണ ലഭിച്ചതോടെ ഭൂമിയുടെ അവകാശങ്ങൾക്കായുള്ള ഖ്വോം ജനതയുടെ പോരാട്ടവും ഫോർമോസ കേസും ഇപ്പോഴും മുന്നോട്ടു പൊയ്ക്കൊണ്ടിരിക്കുന്നു.
ചരിത്രം ആദ്യകാലചരിത്രം ക്വോം ജനത ചരിത്രപരമായി അധിവസിച്ചിരുന്ന ചാക്കോ പ്രദേശത്തിന്റെ ഒരു ഏകദേശ ഭൂപടം.
പതിനാറാം നൂറ്റാണ്ടിൽ സ്പാനിഷ് പര്യവേക്ഷകർ ഈ പ്രദേശത്ത് എത്തുമ്പോൾ, ഖ്വോം സമൂഹം പ്രാഥമികമായി ഇന്ന് സാൾട്ട, താരിജ എന്നിങ്ങനെ അറിയപ്പെടുന്ന പ്രദേശങ്ങളിൽ അവരുടെ വാസമുറപ്പിക്കുകയും അവിടെ നിന്ന് ഈ സമൂഹം ബെർമെജോ നദിയും പിൽകോമയോ നദിയും കടന്ന് മറ്റ് തദ്ദേശീയ ജനങ്ങളുടെ ആവാസമേഖലകൾക്കപ്പുറത്തെയ്ക്കുവരെ വ്യാപിക്കുകയും ചെയ്തിരുന്നു.
വിച്ചി ജനതയുടെ ജനസംഖ്യാപരമായ വളർച്ച ഖ്വോമുകളുടെമേൽ സമ്മർദ്ദം ചെലുത്തുകയും അവർ ഇന്ന് കൂടുതലായി താമസിക്കുന്നതായ വിദൂര കിഴക്കൻ പ്രദേശങ്ങളിലേക്ക് മാറിത്താമസിക്കാൻ അവരെ നിർബന്ധിതരാക്കുകയും ചെയ്തു.
പരമ്പരാഗതമായി, ഖ്വോം, മൊക്കോവി ജനതകൾ പരസ്പരം സഖ്യകക്ഷികളായി കണക്കാക്കുമ്പോൾ അബിപോൺ ജനത സാധാരണഗതിയിൽ ഖ്വോം ജനതയെ ശത്രുക്കളായി കണക്കാക്കിയിരുന്നു.
മറ്റ് ഗ്വായ്‌ക്കുറു ജനതകളെപ്പോലെ, 60 കുടുംബങ്ങൾ വരെ ഉൾക്കൊള്ളുന്ന ബാൻഡുകളായി ഖ്വോമുകൾ സ്വയം സംഘടിക്കുകയും അത് മറ്റ് ബാൻഡുകളുമായി ബന്ധം സ്ഥാപിക്കുകയും ചെയ്തിരുന്നു.
തോബ ജനതയിലെ പ്രധാന ഗ്രൂപ്പുകൾ വടക്കൻ മേഖല അല്ലെങ്കിൽ ഷെയു പ്രദേശത്ത് അധിവസിച്ചിരുന്ന ഷെയൂലെക്കുകൾ, പടിഞ്ഞാറൻ മേഖല അല്ലെങ്കിൽ ഡാപ്പിഗ്വെം പ്രദേശത്ത് അധിവസിച്ചിരുന്ന ഡാപ്പിഗ്വംലെക്കുകൾ, തെക്കുകിഴക്കൻ അല്ലെങ്കിൽ ലാനാഗ മേഖലയിൽ അധിവസിച്ചിരുന്ന ലഗാഗാഷെക്കുകൾ, കിഴക്കൻ അല്ലെങ്കിൽ ടാഗ്വേനി മേഖലയിൽ അധിവസിച്ചിരുന്ന ടാക്ഷിക്കുകൾ, ക്വൊല്ലാക്സ എന്നറിയപ്പെട്ടിരുന്ന ഏറ്റവും തെക്കുള്ള പ്രദേശങ്ങളിൽ അധിവസിച്ചിരുന്ന ക്വൊല്ലാക്സാലെക്കുകളുമായിരുന്നു.
യൂറോപ്യൻ സംസർഗ്ഗം
1700 കളുടെ തുടക്കത്തിൽ ഖ്വോം വംശജരുമായുള്ള സ്പാനിഷ് ആശയവിനിമയത്തിന്റെ ആദ്യത്തെ രേഖാമൂലമുള്ള രേഖകൾ കാണപ്പെടുന്നുവെങ്കിലും പടിഞ്ഞാറൻ അഥവാ ഡാപ്പിഗ്വെം മേഖലയിൽ ഏറ്റവും കുറഞ്ഞത് 4,000 തോബ വംശക്കാരെങ്കിലും അധിവസിക്കുന്നതായി സ്പാനിഷ് ഫ്രാൻസിസ്കൻ മിഷനറിയായ ഫാദർ ജോസ് കാർഡു കണക്കാക്കുന്നതുവരെ ക്വോം ജനതയെക്കുറിച്ച് ഔപചാരിക പഠനങ്ങളൊന്നുംതന്നെ നടന്നിട്ടില്ലായിരുന്നു.
ഖ്വോം ജനതയുമായി സമ്പർക്കം പുലർത്തിയ ആദ്യകാല മിഷനറിമാർ അവരെ ഒരു കാർഷിക ജീവിതശൈലിയിലേക്ക് പരിവർത്തനം ചെയ്യാൻ ഉടനടി ശ്രമിച്ചില്ല, ഈ സമീപനം തദ്ദേശീയ ജനവിഭാഗങ്ങളെ "നാഗരികമാക്കുന്നതിന്" ലാറ്റിനമേരിക്കയിലെ മറ്റെല്ലാ ഭാഗങ്ങളിലും സ്വീകരിക്കപ്പെട്ടിരുന്നു.
പകരം, പരിമിതമായ വിഭവങ്ങളും ചാക്കോയിലെ ദുർഘടമായ ഭൂപ്രകൃതിയിലെ ബുദ്ധിമുട്ടുകളും കാരണം ക്വോമുകളുടെ വേട്ടയാടൽ ജീവിതശൈലി നിലനിർത്താവുന്ന ഏക വഴിയായി അംഗീകരിക്കാൻ മിഷനറിമാർ നിർബന്ധിതരായി.
സ്പെയിൻകാരുടെ സാന്നിധ്യം ഖ്വോം ജനതയെ സംബന്ധിച്ചിടത്തോളം ഒരു വലിയ വിപ്ലവത്തിന് കാരണമായിത്തീർന്നു.
കാരണം ഭാഗികമായി  ഖ്വോമുകൾ പുതിയതും ശക്തവുമായ ഒരു ശത്രുവിനെ നേരിട്ടതോടൊപ്പം ഭാഗികമായി സ്പെയിൻകാരുടെ മേഖലയിലെ സാന്നിദ്ധ്യം സ്വമേധയാ ഖ്വോം ജനതയ്ക്ക് അവരുടെ സംസ്കാരത്തിന് വലിയ സംഭാവന നൽകുന്നതിനും കാരണമായി.
പതിനേഴാം നൂറ്റാണ്ടിൽ കോം കുതിരകളെ ഉപയോഗപ്പെടുത്താൻ തുടങ്ങുകയും താമസിയാതെ ഗ്രാൻ ചാക്കോ മേഖലയുടെ മധ്യത്തിലും തെക്ക് ഭാഗത്തും ശക്തമായ ഒരു കുതിരസവാരി സമുച്ചയം വികസിപ്പിക്കപ്പെടുകയും ഇത് ചാക്കോ ഗ്വാളാംബ എന്നറിയപ്പെടുകയും ചെയ്യുന്നു.
അവലംബം ↑ ↑ ↑ Saeger, J. (1999).
Warfare, Reorganization, and Readaptation at the Margins of Spanish Rule – The Chaco and Paraguay (1573–1882).
In F. Salomon S. Schwartz (Eds.), The Cambridge History of the Native Peoples of the Americas (The Cambridge history of the Native Peoples of the Americas, pp. 257-286).
doi:10.1017/CHOL9780521630764.006 ↑ Wright, P. (1983, 1984).
Nota sobre gentilicios toba.
Relaciones de la Sociedad Argentina de Antropología, 16, pp. 225-233.
തോപ്പിൽ കടവ് ഇംഗ്ലീഷ് വിലാസം https://ml.wikipedia.org/wiki/Thoppilkadavu
കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് തോപ്പിൽ കടവ് .
അഷ്ടമുടിക്കായലിന്റെ തീരത്തുള്ള ഈ പ്രദേശം ഒരു വിനോദസഞ്ചാരകേന്ദ്രം കൂടിയാണ്.
പോളയത്തോടിനു സമീപം കപ്പലണ്ടി മുക്കിൽ നിന്നാരംഭിക്കുന്ന ആശ്രാമം ലിങ്ക് റോഡ് തോപ്പിൽ കടവു വരെ ദീർഘിപ്പിക്കാൻ പദ്ധതിയുണ്ട്.
കൊല്ലം ജില്ലയിൽ വികസനത്തിന്റെ പാതയിൽ മുന്നേറിക്കൊണ്ടിരിക്കുന്ന ഒരു വിനോദസഞ്ചാരകേന്ദ്രമാണ് തോപ്പില്കടവ്.
അഷ്ടമുടിക്കായലിന്റെ സാന്നിദ്ധ്യം ഈ പ്രദേശത്തിന്റെ പ്രാധാന്യം വർദ്ധിപ്പിക്കുന്നു.
ഇൻലാൻഡ് വാട്ടർവെയ്സ് അതോറിറ്റി ഓഫ് ഇന്ത്യ ഇവിടെ ഒരു ബോട്ട് യാർഡ് നിർമ്മിച്ചിട്ടുണ്ട്.
ദേശീയ ജലപാത 3 -ന്റെ നിർമ്മാണം പൂർത്തിയാകുന്നതോടെ തോപ്പിൽ കടവിൽ നിന്നും കേരളത്തിന്റെ വിവിധ ഭാഗങ്ങളിലേക്ക് ബോട്ട് സർവീസ് ആരംഭിക്കും.
കപ്പലണ്ടി മുക്കിൽ നിന്നാരംഭിച്ച് കെ.എസ്.ആർ.ടി.സി. ബസ് സ്റ്റാൻഡിൽ അവസാനിക്കുന്ന ആശ്രാമം ലിങ്ക് റോഡ് തോപ്പിൽകടവ് വരെ ദീർഘിപ്പിക്കുന്ന പദ്ധതി പുരോഗമിക്കുന്നു.
ഈ പാതയിൽ അഷ്ടമുടിക്കായലിന്റെയും കൊല്ലം കനാലിന്റെയും സംഗമസ്ഥാനത്ത് ഒരു പാലവും നിർമ്മിക്കുന്നുണ്ട്.
പണി പൂർത്തിയാകുന്നതോടെ തോപ്പിൽകടവിലേക്ക് കൂടുതൽ സന്ദർശകരെത്തുമെന്ന് പ്രതീക്ഷിക്കുന്നു.
കൊല്ലത്തെ ആർട്ട് ഓഫ് ലിവിങ് സെന്റർ തോപ്പിൽ കടവിലാണ് സ്ഥിതിചെയ്യുന്നത്.
എത്തിച്ചേരുവാൻ കൊല്ലം റെയിൽവേസ്റ്റേഷൻ - 5.2 കി.
ആണ്ടാമുക്കം സിറ്റി ബസ് സ്റ്റാൻഡ് - 4.3 കി.
കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 1.7 കി.
ചിന്നക്കട - 3.2 കി.
പരവൂർ - 26 കി.
തോപ്പിൽ ജോപ്പൻ
ജോണി ആന്റണി സംവിധാനം ചെയ്ത് 2016ൽ പുറത്തിറങ്ങിയ ഒരു മലയാള ചലച്ചിത്രമാണ് തോപ്പിൽ ജോപ്പൻ .
മമ്മൂട്ടിയാണ് ഈ ചിത്രത്തിൽ കേന്ദ്ര കഥാപാത്രത്തെ അവതരിപ്പിക്കുന്നത് .
മംമ്ത മോഹൻദാസ് , ആൻഡ്രിയ ജെർമിയ , സലിം കുമാർ, അലൻസിയർ ലേ എന്നിവരും പ്രധാന വേഷങ്ങളിലെത്തുന്നു.
2016 ഒക്ടോബർ 7ന് തോപ്പിൽ ജോപ്പൻ തിയറ്ററുകളിലെത്തി .
ഒരു പുരുഷൻ സുന്ദരിയായ ഒരു പെൺകുട്ടിയുമായി പ്രണയത്തിലാകുന്നു, പക്ഷേ അവൻ നാട് വിട്ട് പോയി സമ്പാദിക്കുകയും അവളെ വിവാഹം കഴിക്കാൻ വീട്ടിലേക്ക് മടങ്ങുകയും ചെയ്യുമ്പോൾ, അവൾ മറ്റൊരാളുമായി വിവാഹനിശ്ചയം നടത്തുന്നു; ഹൃദയം തകർന്ന അയാൾ അമിതമായി മദ്യപിച്ചുകൊണ്ട് തന്റെ സങ്കടങ്ങൾ മറക്കാൻ ശ്രമിക്കുന്നു.
അഭിനയിച്ചവർ മമ്മൂട്ടി -    തോപ്പിൽ ജോപ്പൻ ആൻഡ്രിയ ജെർമിയ -    ആനി മംമ്ത മോഹൻദാസ് -    മരിയ സലിം കുമാർ അലൻസിയർ ലെ ലോപ്പസ് - പാപ്പിച്ചായൻ ഹരിശ്രീ അശോകൻ കവിയൂർ പൊന്നമ്മ സാജു നവോദയ - എൽദോ രഞ്ജി പണിക്കർ തെസ്‌നിഖാൻ സോഹൻ സീനുലാൽ ആര്യ രോഹിത് അക്ഷര കിഷോർ സംഗീതം
വിദ്യാസാഗർ ആണ് തോപ്പിൽ ജോപ്പന്റെ സംഗീതസംവിധാനം നിർവഹിച്ചിരിക്കുന്നത് .
റഫീഖ് അഹമ്മദ്, വയലാർ ശരത്ചന്ദ്രവർമ്മ എന്നിവർ രചിച്ച ആറു ഗാനങ്ങളാണ് ഈ ചിത്രത്തിൽ ഉള്ളത്.
അവലംബം പുറത്തേക്കുള്ള കണ്ണികൾ തോപ്പിൽ ജോപ്പൻ ഇന്റർനെറ്റ് മൂവി ഡാറ്റാബേസിൽ
തോബാമ
അൽഫോൺസ് പുത്രനും സുകുമാരൻ തെക്കേപ്പാട്ടും ചേർന്ന് നിർമ്മിച്ച മൊഹ്‌സിൻ കാസിം സംവിധാനം ചെയ്യുകയും സഹ-രചന നിർവഹിക്കുകയും ചെയ്‌ത 2018-ലെ ഇന്ത്യൻ മലയാളം -ഭാഷാ ഹാസ്യ നാടക ചിത്രമാണ് തോബാമ .
ഷറഫ് യു ധീൻ , കൃഷ്ണ ശങ്കർ , സിജു വിൽസൺ, പുണ്യ എലിസബത്ത് ബോസ് എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.
തോബാമ എന്ന ചിത്രത്തിലൂടെയാണ് പുണ്യ എലിസബത്ത് ബോസിന്റെ അരങ്ങേറ്റം.
രാജേഷ് മുരുകേശൻ സംഗീതം പകർന്നു.
ചിത്രം 2018 ഏപ്രിൽ 27-ന് പുറത്തിറങ്ങി.
താരം വേഷം 1 ഷറഫുദ്ദീൻ തൊമ്മി കൃഷ്ണ ശങ്കർ മമ്മു സിജു വിൽസൺ ബാലു ശബരീഷ് വർമ്മ വിജയ് പുണ്യ എലിസബത്ത് ബോസ് നീതു ഹരീഷ് കണാരൻ കപ്പലണ്ടി കരുണൻ ജാഫർ ഇടുക്കി പവിത്രൻ രാജേഷ് ശർമ്മ മത്തായിച്ചൻ വെട്ടുകിളി പ്രകാശ് വറീത് ശ്രീലക്ഷ്മി സ്മിത നീന കുറുപ്പ് സിന്ധു വനിതാ കൃഷ്ണ ചന്ദ്രൻ ശാന്തി റാഫി ഗോപിനാഥൻ ജെയിംസ് ഏലിയ ബെഞ്ചമിൻ ഇടിക്കുള നിസ്താർ അഹമ്മദ് മാർക്കോസ് മായാ വിശ്വനാഥ് ദീപ ജാബിർ അമൻ അഷറഫ് ഉത്പാദനം
അൽഫോൺസ് പുത്രനും സുകുമാരൻ തെക്കേപ്പാട്ടും ചേർന്ന് നിർമ്മിച്ച ഈ ചിത്രം നവാഗതനായ മൊഹ്‌സിൻ കാസിം സംവിധാനവും സഹ-രചനയും നിർവ്വഹിച്ചു.
ടി വി അശ്വ്യതി ആണ് കഥയെഴുതിയത്.
അവലംബങ്ങൾ പുറംകണ്ണികൾ തോബാമ ഇന്റർനെറ്റ് മൂവി ഡാറ്റാബേസിൽ
തോപ്പിൽ ഭാസി ഇംഗ്ലീഷ് വിലാസം https://ml.wikipedia.org/wiki/Thoppil_Bhasi
മലയാള നാടകകൃത്തും തിരക്കഥാകൃത്തും ചലച്ചിത്രസം‌വിധായകനുമായിരുന്നു തോപ്പിൽ ഭാസി (1924 – 1992).
യഥാർത്ഥനാമം തോപ്പിൽ ഭാസ്കരപിള്ള .
മലയാളനാടകപ്രസ്ഥാനത്തിന് മൗലിക സംഭാവന നല്കിയ നാടകകൃത്തും ഇന്ത്യൻ കമ്മ്യൂണിസ്റ്റ് പാർട്ടി നേതാവും നിയമസഭാ സാമാജികനും കൂടിയായിരുന്നു.
ഭാസിയുടെ " നിങ്ങളെന്നെ കമ്മ്യൂണിസ്റ്റാക്കി " എന്ന നാടകം മലയാള നാടക ചരിത്രത്തിൽ അവിസ്മരണീയമായ ഒന്നാണ്‌.
ഒന്നാം കേരളനിയമസഭയിൽ പത്തനംതിട്ട നിയോജക മണ്ഡലത്തിന്റെ പ്രതിനിധിയായാണ് ഭാസി നിയമസഭയിലെത്തിയത്.
പഠനകാലത്തു തന്നെ വിദ്യാർത്ഥി കോൺഗ്രസ്സിൽ അംഗമായിരുന്നു.
വിദ്യാർത്ഥികളുടെ അവകാശങ്ങൾക്കുവേണ്ടി നിരവധി സമരങ്ങൾ നടത്തി.
പഠനശേഷം കോൺഗ്രസ്സിൽ അംഗമായി, ഇതോടൊപ്പം കർഷകതൊഴിലാളികളെ സംഘടിപ്പിക്കുന്നതിൽ ശ്രദ്ധപതിപ്പിച്ചു.
പുന്നപ്ര-വയലാർ സമരത്തോടെ കോൺഗ്രസ്സിൽ നിന്നും അകന്നു, കമ്മ്യൂണിസ്റ്റ്പാർട്ടിയിൽ അംഗമായി.
ശൂരനാട് കലാപത്തിന്റെ പേരിൽ കുറ്റം ചുമത്തി പോലീസ് അറസ്റ്റ് ചെയ്തു.
കേന്ദ്രസാഹിത്യഅക്കാദമി അവാർഡുകളുൾപ്പടെ നിരവധി പുരസ്കാരങ്ങൾ ലഭിച്ചിട്ടുണ്ട്.
1992 ഡിസംബർ 8-ന് 68-ആം വയസ്സിൽ അന്തരിച്ചു.
1924 ഏപ്രിൽ 8-ന് ആലപ്പുഴ ജില്ലയിലെ വള്ളികുന്നം എന്ന കൊച്ചു ഗ്രാമത്തിലാണ്‌ തോപ്പിൽ ഭാസി ജനിച്ചത്.
അച്ഛൻ പരമേശ്വരൻ പിള്ള, അമ്മ നാണിക്കുട്ടി അമ്മ.
വള്ളിക്കുന്നം എസ്.എൻ.ഡി.പി.സ്കൂളിലായിരുന്നു പ്രാഥമികവിദ്യാഭ്യാസം.
ചങ്ങൻകുളങ്ങര സംസ്കൃതസ്കൂളിൽ നിന്നും ശാസ്ത്രി പരീക്ഷ വിജയിച്ചു.
തിരുവനന്തപുരം ആയുർവേദകോളെജിൽ നിന്നു വൈദ്യകലാനിധി പാസ്സായി.
ആയുർവേദ കോളേജിൽ പഠിക്കുന്ന സമയത്തു തന്നെ വിദ്യാർത്ഥികോൺഗ്രസ്സിൽ അംഗമായിരുന്നു.
അന്ന് ഭാസിയുടെ നേതൃത്വത്തിൽ നടന്ന ഒരു വിദ്യാർത്ഥിസമരത്തിലൂടെ വിദ്യാർത്ഥികളുന്നയിച്ച  ന്യായമായി ലഭിക്കേണ്ട പല ആവശ്യങ്ങളും അധികൃതരേക്കൊണ്ട് അംഗീകരിപ്പിക്കാൻ വിദ്യാർത്ഥികൾക്കു കഴിഞ്ഞു.
പഠനം കഴിഞ്ഞ് നാട്ടിലെത്തിയപ്പോൾ കോൺഗ്രസ്സിൽ അംഗമായി ചേർന്നു പ്രവർത്തനങ്ങൾ ആരംഭിച്ചു.
സ്വാതന്ത്ര്യ സമരത്തിൽ പങ്കാളിയായതോടൊപ്പം തന്നെ കർഷകതൊഴിലാളികളെ സംഘടിപ്പിക്കാൻ തുടങ്ങി.
ഇന്ത്യക്കു സ്വാതന്ത്ര്യം ലഭിക്കുന്ന സമയത്ത് ഭാസി ജയിലിലായിരുന്നു.
പുന്നപ്ര-വയലാർ സമരത്തോടെ കോൺഗ്രസ്സുമായി അകന്നു.
1940 മുതൽ 1950 വരെയുള്ള കാലഘട്ടത്തിലെ കമ്മ്യൂണിസ്റ്റ്  പ്രസ്ഥാനത്തിന്റെ ഭാഗമായിരുന്നു അദ്ദേഹം.
കമ്മ്യൂണിസ്റ്റ് നേതാക്കളായ ശങ്കരനാരായണൻ തമ്പിയും, പുതുപ്പള്ളി രാഘവനും കൂടിയാണ് ഭാസിയെ ഒരു കമ്മ്യൂണിസ്റ്റാക്കിയതെന്നു പറയപ്പെടുന്നു.
എന്നിട്ടും കേസിൽ ഭാസി പ്രതിയായിരുന്നു.
പോലീസിന്റെ കയ്യിൽപ്പെടാതിരിക്കാൻ മറ്റു നേതാക്കൾക്കൊപ്പം ഒളിവിൽ പോയി.
ഭാസിയെ പിടിച്ചുകൊടുക്കുന്നവർക്ക് ആയിരം രൂപ ഇനാം പ്രഖ്യാപിച്ചു.
1952 ൽ എണ്ണക്കാട് എന്ന സ്ഥലത്തു വെച്ച് പോലീസ് അറസ്റ്റു ചെയ്തു.
എന്നാൽ കോടതി അദ്ദേഹത്തെ വെറുതെ വിട്ടു.
1957 ലെ പൊതു തിരഞ്ഞെടുപ്പിൽ പത്തനംതിട്ട മണ്ഡലത്തിൽ നിന്നും വിജയിച്ച് ഒന്നാം കേരള നിയമസഭയിൽ അംഗമായി.
കലാ സാഹിത്യരംഗം
ഭൂവുടമകൾക്കെതിരെ കർഷകതൊഴിലാളികളെ സംഘടിപ്പിച്ച് നടത്തിയ വിപ്ലവസമരത്തിന്റെ ഫലമായി ഉണ്ടായ ശൂരനാട് കേസിൽ കുടുങ്ങി ഒളിവിലായിരുന്ന സമയത്താണ്‌ " നിങ്ങളെന്നെ കമ്മ്യൂണിസ്റ്റാക്കി " എന്ന നാടകം ഭാസി എഴുതുന്നത്.
സോമൻ എന്ന അപരനാമത്തിലായിരുന്നു അദ്ദേഹം നാടകം എഴുതിയത് കെ.പി.എ.സി. എന്ന പ്രസിദ്ധമായ നാടകസംഘത്തിന്റെ സ്ഥാപകപ്രവർത്തകരിലൊരാൾ.
നിങ്ങളെന്നെ കമ്മ്യൂണിസ്റ്റാക്കി എന്ന നാടകം ഏതാണ്ട് 4000 ഓളം സ്റ്റേജുകളിൽ കളിച്ചു എന്നു കരുതപ്പെടുന്നു.
കെ.പി.എ.സിയുടെ ആഭിമുഖ്യത്തിൽ 1952 ഡിസംബർ 6 ന്‌ കൊല്ലം ജില്ലയിലെ ചവറയിലാണ്‌ ഈ നാടകം ആദ്യമായി അരങ്ങേറിയത്.
കേരള നാടകരംഗത്ത്  ഒരു വൻ ചുവടുവെപ്പ് നടത്താൻ കെ.പി.എ.സിയെ ഈ നാടകം സഹായിച്ചു.
കമ്മ്യൂണിസ്റ്റ് പാർട്ടി പ്രവർത്തകനായി രാഷ്ട്രീയജീവിതമാരംഭിച്ച ഭാസി ഒരു ദശവർഷം ഒളിവിൽ പ്രവർത്തിച്ചു.
കമ്മ്യൂണിസ്റ്റ് പ്രസ്ഥാനം കേരളത്തിൽ കെട്ടിപ്പടുക്കുന്നതിൽ നാടകങ്ങൾ വഴി മികച്ച സംഭാവന നല്കിയിട്ടുണ്ട്.
(?) തവണ കേരള നിയമസഭാംഗം.
1945-ൽ ആദ്യ നാടകം അരങ്ങേറി- മുന്നേറ്റം .
ശൂദ്രകന്റെ മൃച്ഛകടികം പുതിയ രീതിയിൽ സംവിധാനം ചെയ്ത് അവതരിപ്പിച്ചു.
കാളിദാസന്റെ ` അഭിജ്ഞാനശാകുന്തളം ' ശകുന്തള എന്ന പേരിൽ ഗദ്യനാടകമായി അവതരിപ്പിച്ചു.
രചനയ്ക്കും സംവിധാനത്തിനും നിരവധി സംസ്ഥാന അവാർഡുകൾ നേടിയിട്ടുണ്ട്.
1968-ൽ നാടകങ്ങൾക്കുള്ള ദേശീയ അവാർഡ് അശ്വമേധത്തിനു ലഭിച്ചു.
ഒട്ടുമിക്ക നാടകങ്ങളും ചലച്ചിത്രമായി.
ഏതാനും ചെറുകഥകളും ഒളിവിലെ ഓർമകൾ എന്ന ആത്മകഥയും രചിച്ചിട്ടുണ്ട്.
നാടകനടനായിരുന്ന തോപ്പിൽ കൃഷ്ണപിള്ള സഹോദരനാണ്.
ചലച്ചിത്രസംവിധായകൻ അജയൻ പുത്രനാണ്.
നൂറിലേറെ ചലച്ചിത്രങ്ങൾക്ക് ഭാസി തിരക്കഥയെഴുതിയിട്ടുണ്ട്.
പതിനാറ് സിനിമകൾ സംവിധാനം ചെയ്തു.
അരംഗത്ത് വിജയിച്ച പല കഥകളും അദ്ദേഹം സിനിമയാക്കി സംവിധാനം ചെയ്തിട്ടുണ്ട്.
മുൻ സ്പീക്കർ ശങ്കരനാരായണൻ തമ്പിയുടെ അനന്തരവൾ അമ്മിണി അമ്മയാണ് സഹധർമ്മിണി .
ചലച്ചിത്രസംവിധായകനും ഛായാഗ്രാഹകനുമായ അജയൻ മകനാണ്.
ഇദ്ദേഹത്തെ കൂടാതെ, സോമൻ, രാജൻ, സുരേഷ്, മാല എന്നീ മക്കളും ഭാസി അമ്മിണി അമ്മ ദമ്പതികൾക്കുണ്ട്.
1992 ഡിസംബർ 8 ന് അന്തരിച്ചു.
മറ്റ് പ്രധാന നാടകങ്ങൾ മുടിയനായ പുത്രൻ മൂലധനം അശ്വമേധം ശരശയ്യ പുതിയ ആകാശം പുതിയ ഭൂമി തുലാഭാരം കയ്യും തലയും പുറത്തിടരുത് പാഞ്ചാലി സർവേക്കല്ല് രജനി ഇന്നലെ ഇന്നു നാളെ സൂക്ഷിക്കുക, ഇടതു വശം ചേർന്ന് പോകുക അവലംബം പുറത്തേക്കുള്ള കണ്ണി ഐ.എം.ഡി.ബി വിവരശേഖരണിയിൽ നിന്നും
തോപ്പിൽ മുഹമ്മദ് മീരാൻ ഇംഗ്ലീഷ് വിലാസം https://ml.wikipedia.org/wiki/Thoppil_Mohamed_Meeran
പ്രമുഖ തമിഴ് സാഹിത്യകാരനാണ് തോപ്പിൽ മുഹമ്മദ് മീരാൻ (ജനനം : 26 സെപ്റ്റംബർ 1944).
നോവലിനുള്ള കേന്ദ്ര സാഹിത്യ അക്കാദമി അവാർഡ് 1997 ൽ ചായ്‌വു നാർക്കാലി എന്ന കൃതിക്ക് ലഭിച്ചു.
മീരാന്റെ പല കഥകളും ചരിത്രവുമായി കെട്ടുപിണഞ്ഞുകിടക്കുന്നതാണ്.
വിവിധ കാലഘട്ടത്തിലുണ്ടായ സാമൂഹിക പരിവർത്തനങ്ങളും എഴുത്തിൽ വിഷയീഭവിക്കുന്നുണ്ട്.
കേന്ദ്ര സാഹിത്യ അക്കാദമി ഉപദേശകസമിതിയംഗം, നാഷണൽ ബുക്ക് ട്രസ്റ്റ് അംഗം എന്നീ നിലകളിൽ പ്രവർത്തിച്ചിട്ടുണ്ട്.
1944 സെപ്‌റ്റംബർ 26-ന്‌ കന്യാകുമാരി ജില്ലയിലെ തേങ്ങാപ്പട്ടണത്ത്‌ ജനിച്ചു.
നാഗർകോവിൽ എസ്‌.
ടി. ഹിന്ദു കോളജിൽ നിന്ന്‌ ഇക്കണോമിക്‌സിൽ ബി.എ. പൂർത്തിയാക്കി.
വ്യാപാരിയായിരുന്നു.
മലയാളത്തിലെഴുതിയത് തമിഴിൽ പരിഭാഷപ്പെടുത്തുകയാണ് ഇദ്ദേഹത്തിന്റെ രചനാ രീതി.
ആറു നോവലും അഞ്ചു കഥാസമാഹാരങ്ങളും വിവർത്തനങ്ങളുമടക്കം കടലോരഗ്രാമത്തിൽ കതൈ, ഇംഗ്ലീഷ്‌, മലയാളം, തെലുങ്ക്‌, കന്നഡ ഭാഷകളിലേക്കു വിവർത്തനം ചെയ്യപ്പെട്ടു.
ഇംഗ്ലീഷ്‌ വിവർത്തനമായ ദി സ്‌റ്റോറി ഒഫ്‌ എ സീസൈഡ്‌ വില്ലേജ്‌ ക്രോസ്‌വേഡ്‌ അവാർഡിന്‌ ഷോർട്ട്‌ലിസ്‌റ്റ്‌ ചെയ്യപ്പെട്ടു.
കൃതികൾ നോവലുകൾ ഒരു കടലോരഗ്രാമത്തിൽ കതൈ (1988, The Story of Sea Side Village ) തുറൈമുഖം (1991, Harbour ) കൂനൻതോപ്പ്‌ (1993, The Grove of a Hunchback ) ചായ്‌വു നാർക്കാലി (1995, The Reclining Chair ) അഞ്ചുവണ്ണം തെരു (2011) എരിഞ്ഞു തീരുന്നവർ കഥാസമാഹാരങ്ങൾ അൻപുക്കു മുതുമൈ ഇല്ലൈ തങ്കരാശു (1995) അനന്തശയനം കോളനി തോപ്പിൽ മുഹമ്മദ് മീരാൻ കതൈകൾ ഒരു മാമരമും കൊഞ്ചം പറവൈകളും മരണത്തിൻ മീതെ ഉരുളും സക്കാരം വിവർത്തനങ്ങൾ - തമിഴിലേക്ക് ഹുസ്നു ജമാൽ ദൈവത്തിന്റെ കണ്ണ് വൈക്കം മുഹമ്മദ് ബഷീറിൻ വാഴ്കൈ വരലാറ് (എം.എൻ. കാരശ്ശേരി) തൃക്കൊട്ടിയൂർ കുരുണവേൽ(യു.എ. ഖാദർ) മീസാൻ കർക്കളിൻ കാവൽ (പി.കെ. പാറക്കടവ്) പുരസ്കാരങ്ങൾ കേന്ദ്ര സാഹിത്യ അക്കാദമി അവാർഡ് (1997-ചായ്‌വു നാർക്കാലി) തമിഴ്‌നാട് മുർപോക്ക് എഴുത്താളർ സംഘം അവാർഡ് തമിഴ്‌നാട്‌ കലൈ ഇലക്കിയ പെരുമൺറം അവാർഡ്‌ (1989) ഇലക്കിയ ചിന്തനൈ അവാർഡ്‌ (1991) തമിഴ്‌നാട്‌ സ്‌റ്റേറ്റ്‌ ഗവ.
അവാർഡ്‌ (1993) എസ്.ആർ.എം. യൂണിവേഴ്സിറ്റിയുടെ തമിഴ് അക്കാദമി പുരസ്കാരം അമുദൻ അസിഗർ സാഹിത്യ അവാർഡ് എസ്. എസ്. എഫ് സാഹിത്യോത്സവ് അവാർഡ് അവലംബം ↑ ↑ {{ cite news }} : Check date values in: | accessdate= ( help ) പുറം കണ്ണികൾ കഥയല്ലിത്, ജീവിതം Archived 2014-08-14 at the Wayback Machine .
മീരാൻ
തോപ്പുംപടി ഇംഗ്ലീഷ് വിലാസം https://ml.wikipedia.org/wiki/Thoppumpady ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എറണാകുളം ജില്ലയിലെ കൊച്ചി നഗരത്തിൽ സ്ഥിതി ചെയ്യുന്ന ഒരു സ്ഥലമാണു് തോപ്പുംപടി .
വിനോദ സഞ്ചാര കേന്ദ്രങ്ങളായ, ഫോർട്ട്കൊച്ചി, വില്ലിങ്ടൺ ദ്വീപ്, പള്ളുരുത്തി എന്നീ സ്ഥലങ്ങളെ പരസ്പരം ബന്ധിപ്പിക്കുന്ന ഒരു സ്ഥലം കൂടിയാണ് തോപ്പുംപടി.
എറണാകുളം സൗത്ത് റെയിൽവേ സ്റ്റേഷനിൽ നിന്നും 9 കിലോമീറ്റർ യാത്ര ചെയ്താൽ തോപ്പുംപടിയിലെത്തിച്ചേരാം.
അവലംബം Thoppumpady എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തോബി മാഗ്യിർ ഇംഗ്ലീഷ് വിലാസം https://ml.wikipedia.org/wiki/Tobey_Maguire
അമേരിക്കൻ ഐക്യനാടുകളിലെ പ്രശസ്തനായ സിനിമാതാരവും സിനിമാ നിർമ്മാതാവുമാണ് തോബി മാഗ്യിർ .
1975 ജൂൺ 27ന് വെൻഡിയുടേയും വിൻസെന്റ് മാഗ്യിർന്റേയും മകനായി കാലിഫോർണിയായിലെ സാന്താ മോനിക്കാ എന്ന സ്ഥലത്ത് ജനിച്ചു .
2002-ൽ പുറത്തിറങ്ങിയ സ്പൈഡർമാൻ എന്ന സിനിമയിൽ പ്രധാന കഥാപാത്രമായ പീറ്റർ പാർക്കറായി വേഷമിട്ടതോടെ തോബി മാഗ്യിർ ലോകപ്രശസ്തിയാർജ്ജിച്ചു .
പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് തോബി മാഗ്യിർ
ഫയൽ ഹിപ്പോ ഇംഗ്ലീഷ് വിലാസം https://ml.wikipedia.org/wiki/FileHippo
ഇൻറർനെറ്റിൽ നിന്നും ഓപ്പൺസോഴ്സ് , ഫ്രീവെയർ, ഷെയർവെയർ എന്നീ ഗണങ്ങളിൽ പെട്ട, മൈക്രോസോഫ്ട്‌ വിൻഡോസിനു വേണ്ടിയുള്ള പ്രോഗ്രാമുകൾ ലഭ്യമാക്കാൻ സഹായിക്കുന്ന ഡൌൺലോഡ് വെബ്സൈറ്റ് ആണ് ഫയൽ ഹിപ്പോ .
ഉപയോഗിക്കുന്നവർ അപ്ലോഡ് ചെയ്യുന്ന ഫയലുകൾ ഫയൽഹിപ്പോ സ്വീകരിക്കുന്നില്ല.
ഫയൽ ഹിപ്പോ അവരുടെ സ്വന്തമായ സോഫ്റ്റ്‌വെയറും ലഭ്യമാക്കുന്നുണ്ട്.
ഫയൽ ഹിപ്പോ അപ്ഡേറ്റ് ചെക്കർ (FileHippo Update Checker) എന്ന് പേരുള്ള ഈ സൌജന്യ സോഫ്റ്റ്‌വെയർ , ഒരു കംപ്യുട്ടർ പരിശോധിച്ച്, കാലാവധി കഴിഞ്ഞ സോഫ്റ്റ്‌വെയറുകളെ ഒരു വെബ്‌ പേജിൽ കാണിച്ചു തരുന്നു.
കൂടാതെ ഈ സോഫ്റ്റ്‌വെയറുകൾൾ പുതുക്കാനുള്ള കണ്ണികളും വെബ്‌ പേജിൽ കാണാം.
Quantcast-ന്റെ കണക്കനുസരിച്ച് ഫയൽ ഹിപ്പോയ്ക്ക് ഓരോ മാസവും 3 ദശലക്ഷം അമേരിക്കൻസന്ദർശകരുണ്ട് .
Alexa ഈ വെബ്‌ സൈറ്റിനെ ലോകമാകെ ഏറ്റവും കൂടുതൽ സന്ദർശിക്കപ്പെട്ട 800 വെബ്‌ സൈറ്റുകളുടെ ലിസ്റ്റിൽ ഉൾപ്പെടുത്തിയിട്ടുണ്ട്.
പുറത്തേയ്ക്കള്ളകണ്ണികൾ ഔദ്യോഗിക വെബ്‌സൈറ്റ് അവലംബം
ഫയർബോൾ (സോഫ്റ്റ്‌വെയർ) ഇംഗ്ലീഷ് വിലാസം https://ml.wikipedia.org/wiki/Fireball_(software)
സുരക്ഷാ കമ്പനിയായ ചെക്ക് പോയിന്റ് കണ്ടെത്തിയ ബ്രൗസറിനെ ഹൈജാക്ക് ചെയ്യുന്ന മാൽവെയറാണ് ഫയർബോൾ .
ഇത് ടാർഗെറ്റ് ബ്രൗസറുകൾ ഏറ്റെടുക്കുകയും അവയെ സോമ്പികളാക്കി മാറ്റുകയും ചെയ്യുന്നു.
ഫയർബോളിനെ കണ്ടെത്തൽ
2017-ൽ ഫയർബോൾ മാൽവെയർ കണ്ടെത്തിയതായി ചെക്ക് പോയിന്റ് അവകാശപ്പെടുന്നു, എന്നാൽ 2015 മുതൽ മാൽവെയർ ട്രാക്ക് ചെയ്യുന്നുണ്ടെന്ന് മൈക്രോസോഫ്റ്റ് അവകാശപ്പെടുന്നു.
ഫയർബോളിന്റെ സൃഷ്ടാവ്
റാഫോടെക് എന്ന ചൈനീസ് കമ്പനിയിൽ നിന്നാണ് ഈ മലിഷ്യസ്(Malicious-നശീകരണ പ്രവർത്തിയിൽ ഏർപ്പെടുക) സോഫ്റ്റ്‌വെയർ കണ്ടെത്തിയത്.
മാൽവെയർ സൃഷ്ടിക്കുന്നതിലോ വിതരണത്തിലോ ഈ കമ്പനിക്ക് പങ്കുണ്ടെന്ന് സംശയിക്കുന്നു.
അവർ ബെയ്ജിംഗ് ആസ്ഥാനമായുള്ള ഒരു ഡിജിറ്റൽ മാർക്കറ്റിംഗ് ഏജൻസിയാണ്.
അവർ ഉപയോക്താക്കൾക്ക് നൽകുന്ന നിയമാനുസൃത സോഫ്‌റ്റ്‌വെയറുമായി അത് ബണ്ടിൽ ചെയ്യുന്നു.
ഡീൽ വൈഫൈ(Deal WiFi), മസ്റ്റാങ് ബ്രൗസർ(Mustang Browser), സോസോഡെസ്ക്(SoSoDesk), എഫ്വിപി(FVP) ഇമേജ് വ്യൂവർ എന്നിവയാണ് ഫയർബോൾ സോഫ്‌റ്റ്‌വെയറിനെ റാഫോടെക് ബണ്ടിൽ ചെയ്ത ചില പ്രോഗ്രാമുകൾ.
ലോകമെമ്പാടും 300 ദശലക്ഷം ഉപയോക്താക്കളുണ്ടെന്ന് റാഫോടെക് അവകാശപ്പെടുന്നു.
(കണക്കാക്കിയ വൈറസ് ഇൻഫെഷനുകളുടെ എണ്ണത്തിന് സമാനമാണ്) സുരക്ഷാ ഗവേഷകർ ഈ അവകാശവാദത്തെ എതിർക്കുന്നു, എന്നാൽ ഈ വ്യാജ സെർച്ച് എഞ്ചിനുകൾ ഉപയോഗിക്കരുതെന്ന് മുന്നറിപ്പ് നൽകുന്നു.
മറ്റ് അറ്റാക്കറന്മാരിൽ നിന്ന് റാഫോടെക് അധിക വിതരണ മാർഗങ്ങളും വാങ്ങിയിട്ടുണ്ടാകാമെന്ന് സൂചിപ്പിക്കുന്നു.
അവരുടെ വ്യാജ സെർച്ച് എഞ്ചിനുകൾ ജനപ്രിയമാണ്, അവയിൽ 14 എണ്ണം മികച്ച 10,000 വെബ്‌സൈറ്റുകളിൽ ഇടംനേടുകയും ചിലത് 1,000-ൽ എത്തുകയും ചെയ്തു.
ആന്തരിക പ്രവർത്തനങ്ങൾ
ഇരയാക്കപ്പെട്ട കമ്പ്യൂട്ടറുകളിൽ ഏതെങ്കിലും കോഡ് പ്രവർത്തിപ്പിക്കാനുള്ള കഴിവ് ഈ മാൽവെയറിനുണ്ട്, അതായത് ഒരു അനിയന്ത്രിതമായി ഫയൽ ഡൗൺലോഡ് ചെയ്യുക, പരസ്യ വരുമാനം ഉണ്ടാക്കുന്നതിനായി മാൽവെയർ ബാധിച്ച ഉപയോക്താവിന്റെ വെബ് ട്രാഫിക് ഹൈജാക്ക് ചെയ്യുക, കൈകാര്യം ചെയ്യുക തുടങ്ങിയവ.
ഇത് അതിന്റെ പരസ്യങ്ങൾ വർദ്ധിപ്പിക്കുന്നതിന് പ്ലഗിനുകളും അധിക കോൺഫിഗറേഷനുകളും ഇൻസ്റ്റാൾ ചെയ്യുന്നു, കൂടാതെ ഏതെങ്കിലും അധിക മാൽവെയറിന്റെ വിതരണക്കാരനായി മാറാനുള്ള സാധ്യതയുണ്ട്.
മാൽവെയർ കൂടുതലായി പടരുന്നത് ബണ്ടിംഗ് വഴിയാണ്.
പലപ്പോഴും ഉപയോക്താവിന്റെ സമ്മതമില്ലാതെ, ആവശ്യമുള്ള പ്രോഗ്രാമിനൊപ്പം ഇരയുടെ മെഷീനിൽ ഇത് ഇൻസ്റ്റാൾ ചെയ്യപ്പെടുന്നു.
ഡിജിറ്റൽ മാർക്കറ്റിംഗ് ഏജൻസിയായ റാഫോടെക്കിനെ സോഫ്റ്റ്‌വെയറിന്റെ നിർമ്മാതാവായി സൂചിപ്പിച്ചിരിക്കുന്നു.
yahoo.com അല്ലെങ്കിൽ google.com എന്നതിലേക്ക് ചോദ്യങ്ങൾ റീഡയറക്‌ട് ചെയ്യുന്ന വ്യാജ സെർച്ച് എഞ്ചിനുകൾ ഹോസ്റ്റ് ചെയ്യുന്നതായി ഇതേ കമ്പനിയെ പറ്റി ആരോപണം ഉയർന്നു.
ഉപയോക്താക്കളിൽ നിന്ന് സ്വകാര്യ വിവരങ്ങൾ ശേഖരിക്കാൻ ഉപയോഗിക്കുന്ന ട്രാക്കിംഗ് പിക്സലുകൾ വ്യാജ സെർച്ച് എഞ്ചിനുകളിൽ ഉൾപ്പെടുന്നു.
ഫയർബോൾ ബാധിച്ച ബ്രൗസറുകളെ കൈകാര്യം ചെയ്യുകയും അവയുടെ ഡിഫോൾട്ട് സെർച്ച് എഞ്ചിനുകളും ഹോം പേജുകളും മുകളിൽ സൂചിപ്പിച്ച വ്യാജ സെർച്ച് എഞ്ചിനുകളാക്കി മാറ്റുകയും ചെയ്യുന്നു.
ഫയർബോൾ മാൽവെയർ ബണ്ടിൽ ചെയ്ത സോഫ്റ്റ്‌വെയറിന്റെ സാധാരണ സ്വഭാവസവിശേഷതകളുമായി പൊരുത്തപ്പെടുന്നില്ല എന്ന് ചെക്ക് പോയിന്റ് ഉറപ്പിച്ചു പറയുന്നു, "മാൽവെയറും വ്യാജ സെർച്ച് എഞ്ചിനുകളും അവയെ റാഫോടെക്കുമായി ബന്ധിപ്പിക്കുന്ന സൂചനകൾ ഒന്നുംതന്നെയില്ല, അവ ഒരു സാധാരണ ഉപയോക്താവിന് അൺഇൻസ്റ്റാൾ ചെയ്യാൻ കഴിയില്ല, മാത്രമല്ല അവ അവയുടെ യഥാർത്ഥ സ്വഭാവം മറച്ചുവെക്കുകയും ചെയ്യുന്നു."
ആന്റി-ഡിറ്റക്ഷൻ കഴിവുകളും കമാൻഡ് ആൻഡ് കൺട്രോൾ ഘടനയും പോലുള്ള സങ്കീർണ്ണമായ സാങ്കേതിക വിദ്യകളുള്ള അത്യധികം നൂതനമായ ഒരു മാൽവെയറാണ് ഫയർബോൾ.
അതിന്റെ മൾട്ടിലേയേർഡ് ഡിസൈൻ, അവയെ കണ്ടെത്തുന്നത് ഒഴിവാക്കാനും ക്ഷുദ്രകരമായ പ്രവർത്തനങ്ങൾ നടത്താനുമുള്ള അതിന്റെ കഴിവ് മൂലം ഉയർന്ന തലത്തിൽ സങ്കീർണ്ണതയും മികച്ച ഗുണനിലവാരവും പ്രതിഫലിപ്പിക്കുന്നു.
അവലംബം ↑ 1 2 ↑ ↑ ↑ 1 2 1 2 ↑
ഫയൽ ട്രാൻസ്‌ഫർ പ്രോട്ടോകോൾ ഇംഗ്ലീഷ് വിലാസം https://ml.wikipedia.org/wiki/File_Transfer_Protocol
ഇന്റർനെറ്റ് പോലെ ടി.സി.പി./ഐ.
പി. മാതൃക അധിഷ്ഠിതമായി പ്രവർത്തിക്കുന്ന നെറ്റ്വർക്കുകളിൽ ഫയലുകൾ പരസ്പരം കൈമാറുന്നതിനും, കൈകാര്യം ചെയ്യുന്നതിനുമുപയോഗിക്കുന്ന അടിസ്ഥാന നെറ്റ്‌വർക്ക് പ്രോട്ടോകോൾ ആണ്‌ ഫയൽ ട്രാൻസ്‌ഫർ പ്രോട്ടോകോൾ ( എഫ്.ടി.പി.) .
ക്ലയന്റ് സെർവർ ആർക്കിടെക്‌ചർ ഉപയോഗിച്ച് പ്രവർത്തിക്കുന്ന ഈ പ്രോട്ടോകോളിൽ ക്ലയന്റിലെയും സെർവറിലെയും ഡാറ്റ പ്രത്യേകം പ്രത്യേകമായി കൈകാര്യം ചെയ്യുന്നതിനു സാധിക്കും.
രൂപമെടുത്ത ആദ്യകാലങ്ങളിൽ കമാന്റ് ലൈൻ ഇന്റർഫേസുകളുപയോഗിച്ച് മാത്രമായിരുന്നു ഈ പ്രോട്ടോകോൾ ഉപയോഗിച്ചിരുന്നത്.
എന്നാലിന്ന് എല്ലാ ഓപ്പറേറ്റിംഗ് സിസ്റ്റങ്ങൾക്കും ഗ്രാഫിക്കൽ യൂസർ ഇന്റർഫേസുകൾ ലഭ്യമാണ്‌.
പ്രോഗ്രാമുകളുപയോഗിച്ച് നെറ്റ്‌വർക്കിലെ കമ്പ്യൂട്ടറുകളിലേക്ക് ഫയലുകൾ അയക്കുന്നതിനും ഈ നേ൪മുറ ഉപയോഗിക്കുന്നുണ്ട്.
കമ്പ്യൂട്ടർ ഭാഷകളിലെ നെറ്റ്വർക്ക് എ.പി.ഐ.കൾ ഉപയോഗിച്ചാണിത് സാദ്ധ്യമാകുന്നത്.
എഫ്‌ടിപി ഉപയോക്താക്കൾക്ക്  ടെക്‌സ്‌റ്റ് സൈൻ-ഇൻ പ്രോട്ടോക്കോൾ ഉപയോഗിച്ച് സ്വയം പ്രാമാണീകരിക്കാം, സാധാരണയായി ഒരു ഉപയോക്തൃനാമത്തിന്റെയും പാസ്‌വേഡിന്റെയും രൂപത്തിൽ, എന്നാൽ ഇത് അനുവദിക്കുന്നതിനായി സെർവർ കോൺഫിഗർ ചെയ്‌തിട്ടുണ്ടെങ്കിൽ അജ്ഞാതമായി കണക്റ്റുചെയ്യാനാകും.
ഉപയോക്തൃനാമവും പാസ്‌വേഡും പരിരക്ഷിക്കുകയും ഉള്ളടക്കം എൻക്രിപ്റ്റ് ചെയ്യുകയും ചെയ്യുന്ന സുരക്ഷിതമായ സംപ്രേക്ഷണത്തിന്, എഫ്ടിപി പലപ്പോഴും എസ്എസ്എൽ/ടിഎൽഎസ്(SSL/TLS) (FTPS) അല്ലെങ്കിൽ എസ്എസ്എച്ച്(SSH) ഫയൽ ട്രാൻസ്ഫർ പ്രോട്ടോക്കോൾ (SFTP) ഉപയോഗിച്ച് സുരക്ഷിതമാക്കുന്നു.